Afganistan
Afganistan (puštu keeles افغانستان (Afghānistān), dari keeles افغانستان (Afghānestān), ametlikult Afganistani Islamivabariik on paljurahvuseline merepiirita riik Aasia sisemaal. Riigi pealinn on Kabul.
Tal on ühine piir Hiina, Pakistani, Iraani, Türkmenistani, Usbekistani ja Tadžikistaniga ning teda võib arvata nii Kesk-Aasia, Lõuna-Aasia kui ka Lähis-Ida alla.
Türkmenistan
Türkmenistan on merepiirita riik Kesk-Aasias. Piirneb Kasahstani, Usbekistani, Afganistani ja Iraaniga. Riigist läände jääb Kaspia meri, väljapääsu maailmamerele ei ole.
Türkmenistan on maagaasivarudelt neljas riik maailmas.